Br: 07-322/20-upI-126/4 03.07.2020. godine

Sekretarijat za investicije, uređenje prostora i održivi razvoj, u postupku odlučivanja o potrebi izrade elaborata procjene uticaja na životnu sredinu, rješavajući po zahtjevu nosioca projekta Centralne banke Crne Gore iz Podgorice, Bulevar Sv.Petra Cetinjskog br.6, o potrebi izrade elaborata procjene uticaja na životnu sredinu za Edukativno-konferencijski centar na UP 10, Zona A, kat.parc.br.972/2, u obuhvatu Detaljnog urbanističkog plana „Tivat-Centar“, opština Tivat, a na osnovu člana 14 Zakona o procjeni uticaja na životnu sredinu („Službeni list CG“, broj 75/18), članova 18 i 46 stav 1 Zakona o upravnom postupku („Službeni List CG“, broj 56/14, 20/15, 40/16 i 37/17), te člana 7 stav 1 tačka 1 Odluke o organizaciji i načinu rada lokalne uprave Opštine Tivat („Sl.list CG-opštinski propisi“, broj 43/18, 15/19, 08/20) donosi:

**R J E Š E NJ E**

I – **UTVRĐUJE** se da je za Edukativno-konferencijski centar na UP 10, Zona A, kat.parc.br.972/2, u obuhvatu Detaljnog urbanističkog plana „Tivat-Centar“, opština Tivat, **potrebna izrada elaborata procjene uticaja na životnu sredinu**.

II – **Nalaže se** nosiocu projekta, Centralnoj banci Crne Gore iz Podgorice, Bulevar Sv.Petra Cetinjskog br.6, izrada elaborata procjene uticaja na životnu sredinu za Edukativno-konferencijski centar na UP 10, Zona A, kat.parc.br.972/2, u obuhvatu Detaljnog urbanističkog plana „Tivat-Centar“, opština Tivat, i isti dostavi Sekretarijatu za investicije, uređenje prostora i održivi razvoj najkasnije u roku od dvije godine od dana prijema rješenja o potrebi izrade elaborata procjene uticaja na životnu sredinu.

**O b r a z l o ž e nj e**

Nosilac projekta Centralna banka Crne Gore iz Podgorice, Bulevar Sv.Petra Cetinjskog br.6, obratio se Sekretarijatu za investicije, uređenje prostora i održivi razvoj, kao nadležnom organu, zahtjevom, broj 07-322/20-upI-126 od 18.06.2020.godine, za odlučivanje o potrebi izrade elaborata procjene uticaja na životnu sredinu za Edukativno-konferencijski centar na UP 10, Zona A, kat.parc.br.972/2, u obuhvatu Detaljnog urbanističkog plana „Tivat-Centar“, opština Tivat.

Uz navedeni zahtjev Nosilac projekta je dostavio potrebnu dokumentaciju, propisanu članom 11 Zakona o procjeni uticaja na životnu sredinu, a koja je u skladu sa Pravilnikom o bližem sadržaju dokumentacije koja se podnosi uz zahtjev za odlučivanje o potrebi izrade elaborata procjene uticaja na životnu sredinu („Sl. List CG“, broj 19/19).

Odredbom člana 11 Zakona o procjeni uticaja na životnu sredinu propisano je da se odluka o potrebi izrade elaborata donosi na osnovu podnijetog zahtjeva nosioca projekta. Uz zahtjev iz stava 1 ovog člana, podnosi se sljedeća dokumentacija: 1) opis lokacije; 2) opis projekta; 3) opis mogućih značajnih uticaja projekta na životnu sredinu; 4) izvori podataka.

Uvidom u spisak projekata Uredbe o projektima za koje se vrši procjena uticaja na životnu sredinu („Sl.list RCG“, broj 20/07 i „Sl.list CG“, broj 47/13, 53/14, 37/18), a na osnovu dostavljene dokumentacije, utvrđeno je da se planirani projekat nalazi na Listi II, redni broj 12. Infrastrukturni projekti, tačka (b) Projekti urbanog razvoja; Trgovački, poslovni i prodajni centri ukupne korisne površine preko 1.000 m2 (hoteli, vjerski objekti, objekti za obrazovanje, nauku, zdravstvo, kulturu i socijalnu zaštitu, pozorišne, bioskopske, izložbene dvorane i drugi), a za koje se postupak procjene uticaja sprovodi po odluci nadležnog organa.

U skladu sa članom 13 Zakona o procjeni uticaja na životnu sredinu, o zahtjevu su pismenim aktom, broj 07-322/20-up-126/1 od 22.06.2020. godine, obavještene institucije i organizacije, dok je obavještenje objavljeno u dnevnom listu „Pobjeda“, dana 23.06.2020. godine, kao i na veb-sajtu Opštine Tivat www.opstinativat.me. Ostavljen je zakonom propisan rok u kojem su svi zainteresovani mogli imati uvid u predmetnu dokumentaciju i dati svoje mišljenje. U datom roku dostavljeno je mišljenje Savjeta za razvoj i zaštitu lokalne samouprave Opštine Tivat, broj 07-322/20-upI-126/3 od 01.07.2020. godine, da je potrebna izrada elaborata procjene uticaja na životnu sredinu za predmetni projekat.

Takođe, shodno odredbi člana 111 i 112 Zakona o upravnom postupku nosiocu projekta je dostavljeno obavještenje o rezultatima ispitnog postupka po predmetnom zahtjevu, broj 07-322/20-up-126/2 od 22.06.2020. godine, te mu je data mogućnost da se izjasni o istom. Nosilac projekta se nije izjasnio o rezultatima ispitnog postupka ni usmeno, ni pisanim putem.

Razmatranjem predmetnog zahtjeva i uvidom u dokumentaciju za odlučivanje o potrebi izrade elaborata procjene uticaja na životnu sredinu, Sekretarijat za investicije, uređenje prostora i održivi razvoj je utvrdio da je potrebna izrada elaborata procjene uticaja na životnu sredinu iz sledećih razloga:

* Lokacija na kojoj se planira izgradnja objekta (Edukativno-konferencijski centar) nalazi se na urbanističkoj parceli broj 10 (UP 10), zona A, koja je formirana na katastarskoj parceli broj 972/2 KO Tivat, u zahvatu DUP-a Tivat – Centar u opštini Tivat. Površina urbanističke parcele 10 iznosi 2958m². U neposrednom okruženju UP 10 je Dom zdravlja Tivat sa sjeverne strane, individualne porodične kuće sa zapadne, JPU „Bambi“, stara administrativna zgrada opštine i Centar sa kulturu Tivat sa južne, i zgrada parohijskog doma i crkva sv. Save sa istočne strane. U neposrednoj blizini UP 10 je i zaštićeno prirodno dobro, spomenik prirode Veliki gradski park.
* Spratnost planiranog objekta je P0 + P + 1 + Ps, orijentacionih gabaritnih dimenzija 42m x 18m i ukupne bruto građevinske površine 4281,19 m². Raspored prostorija po etažama:

Prizemlje: Konferencijski sadržaji i poslovanje: (kongresna sala sa 100 – 120 mjesta koja se, po potrebi, pokretnom pregradom može transformisati u dvije do tri manje sale, alternativno, 3 sale sa 30 – 40 mjesta; kancelarijski prostor: 2 – 3 kancelarije sa tehničkom opremom za edukatore); Sadržaji uslužnog karaktera:(ulazni hol sa recepcijom; restoran: prostor za ručavanje, kuhinja sa magacinima, ekonomski lift; toaleti).

Prvi sprat i potkrovlje: Smještajni dio, sobe za boravak učesnika skupova i predavača na skupovima.

Suteren/podzemna etaža: Servisi; Garaža–parkiranje u okviru objekta sa unutrašnjom saobraćajnicom koja ujedno služi za pristup dostavnih vozila; Sadržaji za održavanje - vešeraj, ekonomski lift, pranje automobila.

* Imajući u vidu prethodno navedeno, odnosno podatke o izvedenim dokazima i rezultatima ispitnog postupka mogući su značajni uticaji predmetnog projekta na vazduh, vodu, zemljište, na Veliki gradski park, na nesmetano obavljanje djelatnosti u objektima u neposrednom okruženju, u toku izvođenja projekta, redovnog rada i u slučaju havarije (različite vrste otpadnog materijala, povećanog nivoa vibracija i buke, mogućnost havarijskog zagađenja, i drugo) kao i kumulativnog dejstva sa drugim projektima u okruženju.
* Izradom Elaborata procjene uticaja na životnu sredinu objezbjediće se neophodni podaci, predvidjeti mogući uticaji projekta na životnu sredinu, definisati odgovarajuće mjere za spriječavanje, smanjenje ili otklanjanje štetnih uticaja na životnu sredinu, kao i program praćenja uticaja na životnu sredinu.

Shodno članu 18 Zakona o procjeni uticaja na životnu sredinu elaboratom se analizira i ocjenjuje kvalitet segmenata životne sredine i njihova osjetljivost na određenom prostoru, međusobni uticaji postojećih i planiranih aktivnosti, predviđanja direktnih i indirektnih uticaja realizacije projekta na životnu sredinu, kao i mjere i uslovi za spriječavanje, otklanjanje, ublažavanje ili sanaciju štetnih uticaja na životnu sredinu i zdravlje ljudi.

Nosilac projekta može, shodno odredbama člana 15 Zakona o procjeni uticaja na životnu sredinu, Sekretarijatu za investicije, uređenje prostora i održivi razvoj podnijeti zahtjev za određivanje obima i sadržaja elaborata procjene uticaja na životnu sredinu za predmetni projekat. Zahtjev se podnosi u pisanom obliku, a njegov sadržaj je definisan članom 15 Zakona o procjeni uticaja na životnu sredinu i Pravilnikom o bližem sadržaju dokumentacije koja se podnosi uz zahtjev za određivanje obima i sadržaja elaborata o procjeni uticaja na životnu sredinu („Sl.list CG“, broj 19/19). Nosilac projekta može izraditi elaborat o procjeni uticaja na životnu sredinu na osnovu ovog Rješenja i bez prethodno navedenog traženja određivanja obima i sadržaja elaborata. Pri izradi elaborata treba poštovati odredbe Pravilnika o bližoj sadržini elaborata o procjeni uticaja na životnu sredinu („Sl. List CG“, broj 19/19).

Shodno odredbama člana 17 Zakona o procjeni uticaja na životnu sredinu, nosilac projekta je dužan podnijeti Sekretarijatu za investicije, uređenje prostora i održivi razvoj zahtjev za davanje saglasnosti na elaborat procjene uticaja na životnu sredinu u roku od dvije godine od dana prijema Rješenja o potrebi izrade elaborata.

Imajući u vidu navedeno, Sekretarijat za investicije, uređenje prostora i održivi razvoj, a na osnovu sprovedenog postupka odlučivanja o potrebi izrade elaborata procjene uticaja na životnu sredinu i uvida u dostavljenu dokumentaciju, te shodno prednje navedenim odredbama zakona, odlučio je kao u dispozitivu ovog rješenja.

**Uputstvo o pravnoj zaštiti:** Protiv ovog rješenja može se izjaviti žalba Glavnom administratoru Opštine Tivat u roku od 15 dana od dana prijema rješenja. Žalba se ulaže preko ovog Sekretarijata uz uplatu administrativne takse u iznosu od 5 € na žiro račun broj 510-9146777-39.

Rukovoditeljka Odjeljenja v.d. Sekretar Sekretarijata Biljana Krivokapić, dipl.ing.tehn. Marko Petričević

Samostalni savjetnik II za poslove zaštite životne sredine

Igor Mamula, dipl.ing.polj.

DOSTAVITI:

- Centralna banka Crne Gore, Bulevar Sv.Petra Cetinjskog br.6, Podgorica (x2)

- Uprava za inspekcijske poslove – Odsjek za ekološku inspekciju, Ul. oktobarske revolucije br.130, Podgorica

-Arhiv